cyanic-selkie/wikianc huggingface dataset:
โอไวน์ โวน วิลเลียมส์
วิลเลียมส์ถูกเรียกติดทีมชาติชุดใหญ่ครั้งแรกใน ค.ศ. 2009 และได้ลงเล่นทีมชาติครั้งแรกใน ค.ศ. 2015 เขาเป็นส่วนหนึ่งของทีมชาติชุดที่เข้าไปถึงรอบรองชนะเลิศในฟุตบอลชิงแชมป์แห่งชาติยุโรป 2016
ไตรรงค์ อินทรทัต
พลเอก ไตรรงค์ อินทรทัต (1 กันยายน พ.ศ. 2492 - 8 มิถุนายน พ.ศ. 2559) อดีตผู้ทรงคุณวุฒิพิเศษกองทัพบก เป็นบุตรชายคนสุดท้องในบรรดาบุตรทั้งหมด 4 คน (เป็นชายทั้งหมด) ของ พันตรี โผน อินทรทัต อดีตเสรีไทยและผู้อำนวยการโรงงานยาสูบ และ หม่อมหลวงกันยกา สุทัศน์
จบการศึกษาจากโรงเหมินทร์วิทยา, โรงเรียนไตรมิตรวิทยาลัย, โรงเรียนอำนวยศิลป์พระนคร, โรงเรียนผะดุงศิษย์พิทยา เข้าศึกษาต่อที่โรงเรียนเตรียมทหารรุ่นที่ 10 (ตท.10), โรงเรียนนายร้อยพระจุลจอมเกล้ารุ่นที่ 21 (จปร.21) เหล่าทหารม้า
รับราชการในตำแหน่งสำคัญ ๆ อาทิ นายทหารคนสนิท (ทส.) ของ พล.ท.วีระพันธ์ รังคะรัตน์, ฝ่ายเสนาธิการประจำกองบัญชาการทหารสูงสุด, นายทหารคนสนิท (ทส.) ของ พล.อ.ทศพร ทรงสุวรรณ, ผู้บัญชาการกองพลทหารม้าที่2, ราชองครักษ์พิเศษ, สมาชิกวุฒิสภา, นายทหารคนสนิท (ทส.) ของ พล.อ.มงคล อัมพรพิสิฏฐ์, ผู้ชำนาญการกองบัญชาการทหารสูงสุด, ผู้ทรงคุณวุฒิกองบัญชาการทหารสูงสุด, หัวหน้าสำนักงานปลัดกระทรวงกลาโหม, ผู้ทรงคุณวุฒิพิเศษกองทัพบก, ราชองครักษ์เวร, ผู้ทรงคุณวุฒิพิเศษสำนักงานปลัดกระทรวงกลาโหม, หัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม (พล.อ.ธรรมรักษ์ อิศรางกูร ณ อยุธยา)  และผู้ทรงคุณวุฒิพิเศษกองทัพบก
พล.อ.ไตรรงค์ ถือเป็นนายทหารคนหนึ่งที่มีบทบาทในการเมืองโดยเฉพาะช่วงที่ พ.ต.ท.ทักษิณ ชินวัตร เป็นนายกรัฐมนตรี โดยมีตำแหน่งปรึกษานายกรัฐมนตรีฝ่ายความมั่นคง ด้านความมั่นคง และงานมวลชนสัมพันธ์ และในการถูกลอบสังหารของ นายกรเทพ วิริยะ หรือ "ชิปปิ้งหมู" ซึ่งเป็นพยานปากสำคัญในคดีทุจริตของรัฐบาล ก็มีเสียงร่ำลือกันว่าเป็นฝีมือของ พล.อ.ไตรรงค์อีกด้วย และในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงแผ่นดิน พ.ศ. 2553 ที่มีการวางระเบิดและเหตุความรุนแรงหลายครั้งในหลายจุด ก็ถูกต้องสงสัยว่ามีส่วนเกี่ยวข้องด้วย ชีวิตส่วนตัว พล.อ.ไตรรงค์ มีชื่อเล่นว่า "ไอซ์" จึงมีชื่อเรียกอย่างไม่เป็นทางการที่เป็นที่รู้จักและนิยมเรียกกันดีว่า เสธ.ไอซ์ สมรสกับ ผศ.ดร.มานวิภา อินทรทัต (นามสกุลเดิม-ปานิสวัสดิ์, ชื่อเล่น-ใหม่) มีบุตรสาวด้วยกันทั้งหมด 1 คน คือ น.ส.ปิยะวิภา อินทรทัต (ชื่อเล่น-อุ๊บอิ๊บ) เคยได้รับรางวัลพ่อดีเด่นแห่งชาติ ประจำปี พ.ศ. 2552
พล.อ. ไตรรงค์ อินทรทัต ถึงแก่อนิจกรรมด้วยภาวะการติดเชื้อในกระแสโลหิตอย่างรุนแรง เมื่อวันพุธที่ 8 มิถุนายน พ.ศ. 2559 เวลา 07.00 น. หลังจากที่เข้ารับการรักษาอาการป่วย ณ โรงพยาบาลพระมงกุฏเกล้า ตั้งแต่วันที่ 4 เมษายน พ.ศ. 2559 สิริอายุได้ 67 ปี มีพิธีพระราชทานเพลิงศพเมื่อวันที่ 19 มิถุนายน พ.ศ. 2559 ณ วัดโสมนัสราชวรวิหาร
ผ่ากฎอลเวง Plus
ผ่ากฎอลเวง Plus  (The Law of Ueki Plus) เป็นการ์ตูนญี่ปุ่น ผลงานของ สึบาสะ ฟุคุจิ ลงตีพิมพ์ในนิตยสารโชเน็นซันเดย์ ของสำนักพิมพ์โชงะกุกัง ในประเทศญี่ปุ่น เป็นภาคต่อจากเรื่องผ่ากฎอลเวง มีทั้งหมด 46 ตอนจบ โดยมีสำนักพิมพ์วิบูลย์กิจ เป็นผู้ได้ลิขสิทธิ์แปลและตีพิมพ์เป็นภาคภาษาไทย ปัจจุบันในประเทศไทย ออกวางจำหน่ายแล้ว 5 เล่มจบ
เนื้อเรื่อง
สองปีผ่านไปหลังจากจบการประลองหาพระเจ้าองค์ใหม่ในผ่ากฎอลเวง อุเอคิและทุกคนก็กลับมาใช้ชีวิตตามปกติโดยไม่มีพลังพิเศษอีกต่อไป แต่วันหนึ่งคนปริศนาจากโลกคู่ขนานกับโลกมนุษย์ที่ชื่อว่า "โลกพลุกพล่าน" ได้ทำการชิง "คิวบ์" ซึ่งเป็นห้องที่เก็บความทรงจำที่สำคัญที่สุดของมนุษย์ทุกคนบนโลกมาเก็บไว้ในแกะตัวหนึ่ง ซึ่งจะทำให้มนุษย์ทุกคนบนโลกต่างหลงลืมสิ่งสำคัญไป อุเอคิบังเอิญได้พบกับแกะตัวนั้นและพบว่าเขาเป็นสุนัขชื่อวูล วูลได้บอกว่าวิธีเดียวที่จะทำให้คิวบ์กลับไปหามนุษย์ทุกคนนั้น จำเป็นต้องพาเขายังแดนศักดิ์สิทธิ์ของโลกพลุกพล่านที่ชื่อว่า "เมก้าไซท์" อุเอคิในฐานะที่เป็นมนุษย์คนเดียวในโลกที่ไม่ได้ถูกชิงคิวบ์ไป จึงเดินทางไปยังโลกพลุกพล่านร่วมกันวูล หลังจากที่เข้ามาในเมก้าไซท์ อุเอคิได้พบกับนางาระ เจ้าของร้านซักรีดนางาระ และได้รู้ว่าการจะไปเมก้าไซท์ต้องข้ามกำแพงด้านนอกเขตพลุกพล่านออกไป แต่ผู้ที่จะได้รับสิทธิ์ออกไปได้ต้องเป็นผู้ชนะการแข่งขันงานคัดเลือกซึ่งจัดขึ้นปีละครั้ง โดยทีมนึงจะต้องมี 4 คน อุเอคิจึงได้เข้าแข่งขันงานคัดเลือกในทีม "ร้านซักรีดนางาระ" ซึ่งในปีนี้เป็นการแข่งขันแบบ "การแย่งชิงตัว วูล "ที่ถูกแยกส่วนไปนั่นเอง ซึ่งในระหว่างการแข่งขันก็ได้มีพวกจากองค์กรที่ชื่อว่า "แฮปปี้เนส" ซึ่งเป็นองค์กรที่อยู่เบื้องหลังการแย่งชิง "คิวบ์" ไปได้มาแย่งชิงตัววูล แต่ก็ถูกพวกอุเอคิจัดการไปได้ และได้รับชัยชนะในการแข่งขัน แต่ในระหว่างที่พวกอุเอคิกำลังจะมุ่งหน้าไปเมก้าไซท์ก็ได้ถูกพลัสซึ่งเป็นหัวหน้าใหญ่ขององค์กร"แฮปปี้เนส"มาชิงตัววูลไป พวกอุเอคิมุ่งหน้าไปที่เมก้าไซท์และได้เข้าต่อสู้กับพลัสจนได้รับชัยชนะในที่สุด แต่ทว่า การที่จะทำให้คิวบ์กลับไปหามนุษย์ทุกคนนั้นมีอยู่วิธีเดียวคือ ต้องรวมโลกทั้งสามที่อุเอคิมากับโลกพลุกหล่านเข้าด้วยกัน และเพื่อการนั้น อุเอคิที่เป็นมนุษย์คนเดียวในโลกที่ไม่ได้ถูกชิงคิวบ์ไปจำเป็นต้องอยู่ที่เมก้าไซท์เป็นเวลา 100 ปี อุเอคิจึงตัดสินใจอยู่ที่เมก้าไซท์เป็นเวลา 100 ปี เพื่อทำให้ความทรงจำของทุกคนกลับมา
โลกพลุกพล่าน
โลกพลุกพล่าน เป็นโลกคู่ขนานกับโลกมนุษย์ที่เป็นที่ดำเนินเรื่องทั้งหมด โดยมีสภาพและบรรยากาศคล้ายคลึงกับโลกมนุษย์ แรกเริ่มเดิมทีมีเพียงโลกพลุกพล่านเพียงหนึ่งเดียวเท่านั้น แต่ทว่าเกิดเหตุบางอย่างทำให้โลกพลุกพล่านแยกออกเป็นสองโลก โลกหนึ่งคือโลกพลุกพล่านและอีกโลกหนึ่งคือโลกมนุษย์ ซึ่งต่อมาโลกมนุษย์ก็ถูกแบ่งแยกออกอีกเป็นสามโลกคือ โลกมนุษย์, สวรรค์และนรก (ซึ่งชาวโลกพลุกพล่านจะเรียกโลกมนุษย์ว่า "โลกทั้งสาม") ประชากร 3 ใน 4 ของโลกพลุกพล่านจะมีพลังพิเศษที่เรียกว่า "พลังจ็อบ"
พลังจ็อบ
พลังจ็อบ เป็นพลังพิเศษที่ใช้กันในโลกพลุกพล่าน โดยผู้ที่ใช้พลังจ็อบจะมีตราสัญลักษณ์อยู่ที่ฝ่ามือทั้งสองข้าง ตราที่ฝ่ามือข้างขวาจะมีภาพของอุปกรณ์อยู่ เรียกว่า ตราอุปกรณ์ และตราที่มือข้างซ้ายจะมีตัวอักษรภาษาจีนเรียกว่า ตราผลลัพธ์
หลักการใช้งานของพลังจ็อบจะมีส่วนคล้ายกับพลังพิเศษที่ใช้ในผ่ากฎอลเวง โดยเมื่อทำตามเงื่อนไขของพลังนั้นๆจะสามารถเพิ่มพลังผลลัพธ์ให้กับอุปกรณ์ แล้วทำการประกบมือเพื่อหลอมพลังรวมเข้ากับอุปกรณ์ (โดยอุปกรณ์นั้นสามารถเรียกออกมาได้ตลอดเวลา) จะทำให้อุปกรณ์มีพลังนั้นๆติดตัว พูดง่ายๆก็คือเป็นพลังที่เพิ่ม"XX"ให้กับ"YY" เช่น ถ้าใช้พลังเพิ่ม"แรงดีด"ให้กับ"ชอล์ก" เมื่อผู้ใช้เรียกชอล์กออกมาชอล์กนั้นจะมีแรงดีดจนสามารถทำให้สิ่งต่างๆกระเด็นได้
แต่ถึงกระนั้น ก็ยังมีผู้ที่มีพลังจ็อบอยู่ครึ่งๆกลางๆ ที่เรียกว่า "ฮันจ็อบ" ซึ่งพวกฮันจ็อบจะมีแต่ตราอุปกรณ์แต่ไม่มีตราผลลัพธ์ (พูดง่ายๆก็คือเรียกอุปกรณ์ออกมาได้แต่เสริมผลลัพธ์ไม่ได้นั่นเอง)
สุริยุปราคา 7 มีนาคม พ.ศ. 2140
การสังเกต
สุริยุปราคาเต็มดวงเห็นได้ในสหราชอาณาจักร เป็นแนวทแยงจากคอร์นวอลล์ในตะวันตกเฉียงใต้ไปยังแอเบอร์ดีนในตะวันออกเฉียงเหนือของสกอตแลนด์
และยังถูกสังเกตโดยทือโก ปราเออ ในเยอรมนีด้วย
อุปราคาที่เกี่ยวข้อง
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 133
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 8
กลุ่ม 8 ของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: โปรตุเกส, สวิตเซอร์แลนด์, โรมาเนีย, เวลส์, บอสเนียและเฮอร์เซโกวีนา, และ ลิกเตนสไตน์. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 28 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
นัด
เวลาคือ CET/CEST.
สตีเวน โตเกลัง
สตีเวน โทเกลัง (Steven Togelang) นักมวยสากลชาวอินโดนีเซีย สถิติการชก 10 ครั้ง ชนะ 2 เสมอ 1 แพ้ 7
ประวัติ
โทเกลังขึ้นชกมวยสากลอาชีพครั้งแรกเมื่อ 6 กุมภาพันธ์ พ.ศ. 2537 แพ้น็อค ฟ้าประกอบ รักเกียรติยิม ยก 4 ที่ประเทศไทย จากนั้น ไปชกแพ้น็อคเจอร์รี่ พีญาโลซ่า ที่ฟิลิปปินส์ แล้วแพ้น็อคเอเดรียน คัสเปรี่ ที่อินโดนีเซีย จากนั้น โทเกลังหยุดชกไป 6 ปี กลับมาชกอีกครั้งก็ขึ้นชกชิงแชมป์ ABCO รุ่นซูเปอร์แบนตัมเวทที่ว่างเมื่อ 19 กันยายน พ.ศ. 2544 แพ้น็อค เวทย์ ศักดิ์เมืองแกลง ยก 5 โทเกลังขึ้นชกที่อินโดนีเซียอีก 5 ครั้ง ชนะ 2 เสมอ 1 แพ้ 2 ซึ่งเป็นการเสมอกับนรสิงห์ เกียรติประสานชัย จากนั้น โทเกลังมาชิงแชมป์ PABA รุ่นซูเปอร์แบนตัมเวทเมื่อ 29 เมษายน พ.ศ. 2547 แพ้น็อค สมศักดิ์ สิงห์ชัชวาล ยก 2 จากนั้นก็ไม่ได้ขึ้นชกมวยอีก
สถานะออกซิเดชัน
สถานะออกซิเดชัน (oxidation state) เป็นสมบัติที่สำคัญของอะตอมเมื่อเกิดเป็นสารประกอบ เนื่องจากสมบัติทางเคมีและกายภาพหลายอย่างสามารถอธิบายโดยใช้สถานะออกซิเดชัน ตลอดระยะเวลาผ่านมามีการนิยามคำว่า สถานะออกซิเดชันที่หลากหลายและยังมีข้อสับสนเกี่ยวกับคำว่า สถานะออกซิเดชัน (oxidation state) และ เลขออกซิเดชัน (oxidation number) ที่พบในหนังสือแบบเรียนต่าง ๆ ทั่วโลก ในปลาย ค.ศ. 2015 จึงมีผู้เสนอให้นิยามคำ ๆ นี้ให้ชัดเจนและเป็นทางการพร้อมทั้งให้บอกวิธีการในการหาให้ชัดเจนด้วย
ประวัติ
เวนเดลล์ มิตเชลล์ ลาติเมอร์ (Wendell Mitchell Latimer) นักเคมีชาวอเมริกันได้เสนอแนวคิดเกี่ยวกับสถานะออกซิเดชันเป็นครั้งแรกในปี ค.ศ.1938 และกล่าวถึงครึ่งปฏิกิริยารีดอกซ์ (redox half-reaction) ต่อมาคริสเตียน เจอร์เจนเซน (Christian Klixbüll Jørgensen), ได้เขียนหนังสือที่อธิบายหลักการรวมถึงการอภิปรายเกี่ยวกับ "เลขออกซิเดชัน" จนกระทั่งในทศวรรษ 1940 กลาสโตน ได้กล่าวถึงเลขออกซิเดชันว่าเป็นการระบุ "ความต้องการอิเล็กตรอน" ของธาตุ โมเลกุล หรือ ไอออน
ความสับสนในเรื่องของการใช้คำว่า สถานะออกซิเดชัน และคำว่า เลขออกซิเดชัน ยังคงมีเรื่อยมา โดยที่นิยามที่กำหนดก่อนหน้านี้โดยสหภาพเคมีบริสุทธิ์และเคมีประยุกต์ระหว่างประเทศ หรือ IUPAC ยังไม่สามารถระบุความแตกต่างได้อย่างชัดเจน โดยระบุเพียงว่า สถานะออกซิเดชันของธาตุจะเขียนในสูตรเคมีด้วยเลขโรมัน, และนิยามของ IUPAC ที่ระบุใน หนังสือเล่มสีทอง IUPAC (IUPAC Gold Book) ได้นำเอานิยามตาม หนังสือสีแดง: การอ่านชื่อ IUPAC ในเคมีอนินทรีย์ (Red Book: IUPAC Nomenclature of Inorganic Chemistry) มาใช้ แทนที่จะใช้นิยามใหม่ที่เสนอขึ้นในปี ค.ศ. 2014 ที่มีความชัดเจนมากกว่า โดยที่นิยามที่ระบุในหนังสือเล่มสีทองดังกล่าวนั้นใช้ไม่ได้กับสารประกอบแบบกลุ่มก้อน (clusters) ซินทล์เฟส (Zintl phases) และ สารเชิงซ้อนโลหะอินทรีย์ (organometallic complexes) บางชนิด
นิยาม
มีการนิยามคำว่าสถานะออกซิเดชันมากมายตามหนังสือต่าง ๆ มากมาย อย่างไรก็ตาม IUPAC ได้ให้คำนิยามและวิธีการหาสถานะออกซิเดชันไว้ 2 ลักษณะ ดังนี้
นิยามอย่างง่ายตาม IUPAC Gold Book
นิยามคำว่า สถานะออกซิเดชัน อ้างตามหนังสือเล่มสีทอง IUPAC ระบุว่า
สถานะออกซิเดชันเป็นการวัดระดับออกซิเดชันของอะตอมในสาร ซึ่งสถานะออกซิเดชันถูกกำหนดให้เป็นประจุของอะตอมซึ่งอาจจะมาจากการนับอิเล็กตรอนตามกฎดังต่อไปนี้
ผลรวมเลขคณิตของสถานะออกซิเดชันของอะตอมต่าง ๆ ในสารประกอบที่เป็นกลางทางไฟฟ้าจะต้องเท่ากับศูนย์ ในทำนองเดียวกันผลรวมเลขคณิตของสถานะออกซิเดชันของอะตอมต่าง ๆ ในไอออนจะต้องเท่ากับประจุของไอออนนั้น ๆ ด้วย ตัวอย่างของสถานะออกซิเดชันของกำมะถันใน H2S, S8, SO2, SO3, และ H2SO4 เท่ากับ -2, 0, +4, +6 และ +6 ตามลำดับ อะตอมที่มีสถานะออกซิเดชันที่สูงกว่าจะมี ระดับออกซิเดชัน (degree of oxidation) ที่สูงกว่า และ อะตอมที่มีสถานะออกซิเดชันที่ต่ำกว่า จะมี ระดับรีดักชัน (degree of reduction) ที่สูงกว่า
นิยามทางวิทยาศาสตร์ตาม IUPAC Technical Report
พาเวล กาเรน (Pavel Karen) และคณะได้เสนอการกำหนดนิยามของคำว่าสถานะออกซิเดชันและตีพิมพ์ในวารสารของ IUPAC ในปี ค.ศ. 2014 ในลักษณะรายงานทางเทคนิค (Technical Report) โดยได้กำหนดให้นิยามคำว่า ‘สถานะออกซิเดชัน’ โดยทั่วไปว่า
“สถานะออกซิเดชัน คือ ประจุของอะตอมหลังจากการประมาณแบบไอออนิกของพันธะของอะตอมนั้น”
การประมาณแบบไอออนิก (ionic approximation) อาจจะทำได้โดยการพิจารณาการมีส่วนร่วมของอะตอมในออร์บิทัลเชิงโมเลกุล (MO) (รูป 1) หรือทำได้ด้วยการพิจารณาค่าอิเล็กโตรเนกาทิวิตีของอัลเลน (Allen’s EN) (รูป 2)
วิธีการกำหนดสถานะออกซิเดชัน
วิธีการกำหนดสถานะออกซิเดชันทำได้โดยกำหนดให้สถานะออกซิเดชันเท่ากับประจุของอะตอมหลังจากการแบ่งแยกพันธะอย่างเสมอภาคระหว่างอะตอมชนิดเดียวกันและการแบ่งแยกพันธะระหว่างอะตอมต่างชนิดกันด้วยการพิจารณาค่าอิเล็กโทรเนกาติวิตีที่วัดโดยวิธีของอัลเลน ยกเว้น กรณีที่อะตอมที่มีอิเล็กโตรเนกาทิวิตีสูงกว่าอะตอมนั้นสร้างพันธะแบบกลับในฐานะลิแกนด์แบบกรดลิวอิสซึ่งอะตอมนั้นไม่ได้รับอิเล็กตรอนที่สร้างพันธะนั้นๆ หรืออาจจะใช้การคำนวณผลรวมพันธะเวเลนซ์ (Bond Valence Sum Calculation; BVS) และวิธีอื่น ๆ ตัวอย่างการกำหนดสถานะออกซิเดชันโดยใช้โครงสร้างลิวอิสแสดงดังรูป 3
แขวงแสมดำ
แสมดำ เป็นท้องที่การปกครองในเขตบางขุนเทียน กรุงเทพมหานคร สภาพทั่วไปเป็นแหล่งที่อยู่อาศัย และเป็นแขวงที่มีจำนวนประชากรมากที่สุด
ที่ตั้งและอาณาเขต
แขวงแสมดำมีอาณาเขตติดต่อกับเขตการปกครองข้างเคียงดังต่อไปนี้
การคมนาคม
ถนนสายหลักในพื้นที่แขวงแสมดำ ได้แก่ ส่วนถนนสายรองและทางลัด ได้แก่
เดอะเลเจนด์ออฟเซลดา: เมเยอราส์แมสก์ 3D
เดอะเลเจนด์ออฟเซลดา เมเยอราส์แมสก์ 3D (The Legend of Zelda: Majora's Mask 3D, ゼルダの伝説 ムジュラの仮面 3D) เป็นวิดีโอเกมที่ผลิตขึ้นในปี ค.ศ. 2015 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเท็นโด 3ดีเอส. เกมนี้เป็นเกมรีเมคของเดอะเลเจนด์ออฟเซลดา เมเยอราส์แมสก์ สำหรับนินเทนโด 64.
สมองกลคนสวย
สมองกลคนสวย เป็นการ์ตูนญี่ปุ่น วาดโดย เคน อาคามัตสึ ตีพิมพ์ครั้งแรกในปี พ.ศ. 2537
หม่อมราโชทัย (หม่อมราชวงศ์กระต่าย อิศรางกูร)
หม่อมราโชทัย นามเดิม หม่อมราชวงศ์กระต่าย อิศรางกูร (ชื่อเล่น;คุณชายกระต่าย) (12 มิถุนายน พ.ศ. 2363 - 31 กรกฎาคม พ.ศ. 2410) เป็นบุตรของพระวงศ์เธอ กรมหมื่นเทวานุรักษ์ เป็นพระนัดดาของสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ (พระอนุชาของสมเด็จพระศรีสุริเยนทราบรมราชินีในรัชกาลที่ 2) และเป็นพระปนัดดาของสมเด็จพระเจ้าพี่นางเธอ เจ้าฟ้ากรมพระศรีสุดารักษ์ ซึ่งเป็นพระเชษฐินีในพระบาทสมเด็จพระพุทธยอดฟ้าจุฬาโลกมหาราช
หม่อมราชวงศ์กระต่าย อิศรางกูร เกิดตอนปลายสมัยพระบาทสมเด็จพระพุทธเลิศหล้านภาลัย เมื่อเจริญวัย บิดาได้นำไปถวายตัวอยู่กับพระบาทสมเด็จพระจอมเกล้าเจ้าอยู่หัว ซึ่งขณะนั้นยังดำรงพระอิสริยยศเป็นเจ้าฟ้ามงกุฎ สมมุติเทวาวงศ์ พงศาอิศวรกระษัตริย์ ขัตติยราชกุมาร เมื่อเจ้าฟ้ามงกุฎผนวช หม่อมราชวงศ์กระต่ายก็ได้ตามเสด็จไปรับใช้ ต่อมาเมื่อเจ้าฟ้ามงกุฎทรงสนพระราชหฤทัยในภาษาอังกฤษ หม่อมราชวงศ์กระต่ายก็ได้ศึกษาตามพระราชนิยม โดยมีมิชชันนารีที่เข้ามาสอนศาสนาเป็นผู้สอน จนได้ชื่อว่าเป็นผู้มีความรู้ภาษาอังกฤษดี จนเจ้าฟ้ามงกุฎทรงใช้ให้เป็นตัวแทนเชิญกระแสรับสั่งไปพูดจากับชาวต่างชาติได้เป็นอย่างดี
ครั้นเมื่อเจ้าฟ้ามงกุฎเสด็จเถลิงถวัลยราชสมบัติขึ้นเป็นพระบาทสมเด็จพระจอมเกล้าเจ้าอยู่หัว หม่อมราชวงศ์กระต่ายก็ติดตามสมัครเข้ารับราชการ ความสามารถของหม่อมราชวงศ์กระต่ายที่ช่วยราชกิจได้ดี จึงได้รับพระราชทานเลื่อนอิสริยยศเป็น "หม่อมราโชทัย" และด้วยความรู้ในภาษาอังกฤษดี พ.ศ. 2400 พระบาทสมเด็จพระจอมเกล้าเจ้าอยู่หัวจึงโปรดเกล้าฯ ให้หม่อมราโชทัยเป็นล่ามหลวงไปกับคณะราชทูตไทยที่เชิญพระราชสาสน์และเครื่องมงคลราชบรรณาการ เดินทางไปถวายสมเด็จพระราชินีนาถวิกตอเรีย การเดินทางไปในครั้งนั้นเป็นที่มาของหนังสือนิราศเมืองลอนดอน ซึ่งแต่งหลังจากเดินทางกลับได้ 2 ปี ต่อมาพระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้หม่อมราโชทัยขึ้นเป็นอธิบดีพิพากษาศาลต่างประเทศเป็นคนแรกของไทย
หม่อมราโชทัยถึงแก่อนิจกรรมเมื่อปี พ.ศ. 2410 ขณะมีอายุ 47 ปี พิธีพระราชทานเพลิงศพจัดขึ้นที่เมรุวัดอรุณราชวราราม เมื่อวันที่ 19 กันยายน พ.ศ. 2410
ชิอินะ
ฮิคารุ   เป็นนามสกุลบุคคลญี่ปุ่น สามารถหมายถึง
young girl gone first place
สโมสรฟุตบอลหญิงลิเวอร์พูล
สโมสรฟุตบอลหญิงลิเวอร์พูล (Liverpool Football Club Women) เป็นสโมสรฟุตบอลจากประเทศอังกฤษ ปัจจุบันแข่งขันอยู่ในวีเมนส์ซูเปอร์ลีก ซึ่งเป็นลีกระดับที่ 2 ของฟุตบอลหญิงประเทศอังกฤษ
โรงเรียนเบญจมราชูทิศ
โรงเรียนเบญจมราชูทิศ เป็นชื่อโรงเรียนในระดับมัธยมศึกษา ซึ่งจัดตั้งตามพระราชประสงค์ของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โดยชื่อโรงเรียนเป็นนามที่ได้รับพระราชทานมาจาก พระบาทสมเด็จพระมงกุฎเกล้าเจ้าอยู่หัว (รัชกาลที่ 6) โดยชื่อ "เบญจมราชูทิศ" มีความหมายว่า สร้างอุทิศแก่พระมหากษัตริย์องค์ที่ 5 ซึ่งก็คือ พระบาทสมเด็จพระจุลจอมเกล้าเจ้าอยู่หัว
เนื่องจากในรัชสมัยพระบาทสมเด็จพระมงกุฎเกล้าเจ้าอยู่หัว กระทรวงธรรมการได้รับพระบรมราชานุญาตให้จัดการเรี่ยไรเงินจัดสร้างโรงเรียน มณฑลต่างๆ จึงได้จัดให้มีการเรี่ยไรเงินจัดสร้างโรงเรียนถวายเป็นพระราชกุศล และได้มีการจัดสร้างขึ้น 6 แห่ง ใน 6 มณฑล ได้รับพระราชทานนามว่า "เบญจมราชูทิศ" ทั้งหมด ในปี พ.ศ. 2456
เครือข่ายโรงเรียนเบญจมราชูทิศ
เครือข่ายจตุรมิตรเบญจมราชูทิศ เดิมโรงเรียนเบญจมราชูทิศมีทั้งหมด 6 แห่ง แต่ในปัจจุบันได้เหลือเพียง 4 แห่ง และได้ร่วมกันจัดตั้งเครือข่ายขึ้นมา เพื่อน้อมรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว เสริมสร้างความสามัคคี แลกเปลี่ยนความรู้ ประสบการณ์ ช่วยเหลือกันพัฒนาโรงเรียน ระหว่างผู้บริหาร ครูอาจารย์ นักเรียน และศิษย์เก่า ทั่ง 4 โรงเรียน และจัดงานแข่งขันกีฬาจตุรมิตรเบญจมราชูทิศแห่งประเทศไทยขึ้นในทุก ๆ ปี
กีฬาและวิชาการจตุรมิตรเบญจมราชูทิศแห่งประเทศไทย
กีฬาและวิชาการจตุรมิตรเบญจมราชูทิศแห่งประเทศไทย (Jaturamitr Benjamarachutit Games and Academic of Thailand) เป็นการแข่งขันกีฬาที่จัดขึ้นทุกปีของประเทศไทย เพื่อสร้างความสัมพันธ์ให้กับโรงเรียนเบญจมราชูทิศทั้ง 4 แห่ง โดยให้มีการจัดการแข่งขันขึ้นเป็นประจำทุกๆปี จัดขึ้นโดยโรงเรียนเบญจมราชูทิศ ทั้ง 4 โรงเรียนในประเทศไทย คือ โรงเรียนเบญจมราชูทิศ, โรงเรียนเบญจมราชูทิศ ราชบุรี, โรงเรียนเบญจมราชูทิศ จังหวัดจันทบุรี และโรงเรียนเบญจมราชูทิศ จังหวัดปัตตานี ได้ร่วมกันจัดขึ้น
ประวัติ
การแข่งขันกีฬาและวิชาการจตุรมิตรเบญจมราชูทิศแห่งประเทศไทย จัดขึ้นโดยโรงเรียนเบญจมราชูทิศ ทั้ง 4 โรงเรียนในประเทศไทย คือ โรงเรียนเบญจมราชูทิศ นครศรีธรรมราช, โรงเรียนเบญจมราชูทิศ ราชบุรี, โรงเรียนเบญจมราชูทิศ จังหวัดจันทบุรี และโรงเรียนเบญจมราชูทิศ จังหวัดปัตตานี ได้ร่วมกันจัดขึ้น
โรงเรียนเบญจมราชูทิศทั้ง 4 โรงเรียน ได้ผลิตบุคลากรที่มีคุณภาพออกสู่สังคม เป็นทรัพยากรแนวหน้าของประเทศ ด้วยเหตุนี้ ครู นักเรียน ศิษย์เก่า และนักเรียนปัจจุบันได้ระลึกถึงคุณงามความดีของโรงเรียนเบญจมราชูทิศทั้ง 4 โรงเรียน และที่สำคัญเนื่องในวโรกาสครบรอบ 100 ปี แห่งการสวรรตคตของพระบาทสมเด็จพระจุลจอมเกล้าเจ้าอยู่หัว โรงเรียนเบญจมราชูทิศทั้ง 4 โรงเรียน จึงได้ร่วมกันจัดการแข่งขันกีฬาประเพณีจตุรมิตรเบญจมราชูทิศแห่งประเทศไทยขึ้นเป็นครั้งแรก
การแข่งขันฟุตบอลประเพณี
การแข่งขันฟุตบอลประเพณีจตุรมิตรเบญจมราชูทิศแห่งประเทศไทย ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (Jaturamitr Benjamarachutit Traditional Football Tournament of Thailand for Her Royal Highness Princess Maha Chakri Sirindhorn's Cup) เริ่มจัดการแข่งขันครั้งแรกในปี พ.ศ. 2553 โดยใช้ชื่อว่า การแข่งขันฟุตบอลประเพณีจตุรมิตรเบญจมราชูทิศ ต่อมาในปี พ.ศ. 2554 จึงได้รับพระราชทานถ้วยรางวัลสำหรับการแข่งขันฟุตบอลจากสมเด็จพระเทพรัตนราชสุดาฯ สยามบรมราชกุมารี และเปลี่ยนชื่อการแข่งขันเป็น การแข่งขันฟุตบอลประเพณีจตุรมิตรเบญจมราชูทิศแห่งประเทศไทย ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ต่อมาในปี พ.ศ. 2562 สมเด็จพระเทพรัตนราชสุดาฯ สยามบรมราชกุมารี ได้รับการสถาปนาพระอิสริยยศเป็นสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จึงเปลี่ยนชื่อการแข่งขันเป็น การแข่งขันฟุตบอลประเพณีจตุรมิตรเบญจมราชูทิศแห่งประเทศไทย ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
กลุ่มเบญจมฯ สัมพันธ์
กลุ่มเบญจมฯ สัมพันธ์ (Benjama Group) คือ กลุ่มโรงเรียนที่ขึ้นต้นนามว่า "เบญจมฯ" มีทั้งหมด 10 แห่ง ดังนี้ โรงเรียนเบญจมราชูทิศ โรงเรียนเบญจมราชูทิศ ราชบุรี โรงเรียนเบญจมราชูทิศ จังหวัดจันทบุรี โรงเรียนเบญจมราชูทิศ จังหวัดปัตตานี โรงเรียนเบญจมราชรังสฤษฎิ์ โรงเรียนเบ็ญจะมะมหาราช โรงเรียนมัธยมวัดเบญจมบพิตร โรงเรียนเบญจมราชาลัย โรงเรียนเบญจมเทพอุทิศ และโรงเรียนเบญจมราชานุสรณ์
ของเหลวผลควบแน่นโพส–ไอน์สไตน์
ของเหลวผลควบแน่นโพส–ไอน์สไตน์ (Bose–Einstein condensate) เกิดขึ้นเมื่อเราลดอุณหภูมิของธาตุลงให้ต่ำมาก ๆ โดยปกติจะสูงกว่าศูนย์องศาสัมบูรณ์ (-273.15 องศาเซลเซียส) เพียงแค่เศษเสี้ยวเดียวของ 1 องศาเซลเซียส ซึ่งเป็นอุณหภูมิในทางทฤษฎีที่ทุกสิ่งทุกอย่างหยุดการเคลื่อนไหวนิ่งสนิท
พฤติกรรมที่โดยปกติจะเห็นได้ในระดับอะตอมก็สามารถเห็นได้ในระดับที่กว้างขึ้น ตัวอย่างเช่น ถ้านำของเหลวผลควบแน่นโพส–ไอน์สไตน์มาใส่ในถ้วยแก้ว และรักษาระดับความเย็นให้เพียงพอ สสารดังกล่าวจะไหลคลานออกมาข้างนอกถ้วยแก้วด้วยตัวมันเอง
ของเหลวผลควบแน่นโพส–ไอน์สไตน์ได้รับการพยากรณ์ว่ามีอยู่จริงโดยไอน์สไตน์ในปี ค.ศ. 1925 หลังจากที่ศึกษาผลงานของสัตเยนทระ นาถ โพส แต่ก็ไม่มีใครทำให้สสารดังกล่าวเกิดขึ้นได้จริงจนกระทั่งถึงปี ค.ศ. 1995 ซึ่งส่งผลให้การค้นพบดังกล่าวได้รับรางวัลโนเบลสาขาฟิสิกส์ในปี ค.ศ. 2001 ต้นฉบับงานเขียนของไอน์สไตน์ก็เพิ่งถูกค้นพบอีกครั้งในปี ค.ศ. 2005 นี่เอง
เจ้าหญิงแมรี มกุฎราชกุมารีแห่งเดนมาร์ก
เจ้าหญิงแมรี มกุฎราชกุมารีแห่งเดนมาร์ก, เคาน์เตสแห่งมงเปอซา (Mary Elizabeth, Kronprinsesse af Danmark, grevinde af Monpezat, ประสูติ: 5 กุมภาพันธ์ พ.ศ. 2515) มีพระนามเดิมว่า แมรี เอลิซาเบธ โดนัลด์สัน (Mary Elizabeth Donaldson) เป็น มกุฎราชกุมารี พระวรชายา พระองค์ปัจจุบันแห่งเดนมาร์ก เดิมทรงเป็นที่ปรึกษาการตลาดชาวออสเตรเลีย ที่ต่อมาเป็นพระชายาในเจ้าชายเฟรเดอริก มกุฎราชกุมารแห่งเดนมาร์ก พระราชโอรสพระองค์ใหญ่ในสมเด็จพระราชินีนาถมาร์เกรเธอที่ 2 แห่งเดนมาร์ก กับเจ้าชายเฮนริกแห่งเดนมาร์ก พระราชสวามี
พื้นฐานครอบครัว
ศาสตราจารย์ ดร.จอห์น ดัลเกรช โดนัลด์สัน พระชนกของพระองค์ เกิดที่เมืองพอร์ตเซตัน (Port Seton) ใกล้กับเมืองเอดินบะระ เมื่อวันที่ 5 กันยายน พ.ศ. 2484 เป็นนักคณิตศาสตร์ประยุกต์และอักษรศาสตร์ดุษฎีบัณฑิตจากมหาวิทยาลัยแทสเมเนียใน พ.ศ. 2510 เขาสำเร็จการศึกษาปริญญาตรีสาขาวิทยาศาสตร์จากมหาวิทยาลัยเอดินบะระ ใน พ.ศ. 2506 เขาได้เป็นอาจารย์สอนในมหาวิทยาลัยแทสเมเนีย และเป็นหัวหน้าแผนกคณิตศาสตร์ ต่อมาเขาได้เป็นอาจารย์อาวุโสของแผนกวิทยาศาสตร์และเทคโนโลยี เขาได้ทำการสอนและวิจัยให้มหาวิทยาลัยต่าง ๆ เช่น มหาวิทยาลัยฮูสตัน, มหาวิทยาลัยมอนทรีออล, มหาวิทยาลัยออกซฟอร์ด และในประเทศเกาหลีใต้ เมื่อไม่นานมานี้ก็มีใน มหาวิทยาลัยโคเปนเฮเกน และมหาวิทยาลัยอาร์ฮุส ในประเทศเดนมาร์ก ศาสตราจารย์ ดร. จอห์น ดัลเกรช โดนัลด์สัน สมรสครั้งแรกในโบสถ์ชาลเมอร์ส เมโมเรียล (Chalmers Memorial Church) พอร์ตเซตัน เมื่อวันที่ 31 สิงหาคม พ.ศ. 2506 ภายหลังครอบครัวของเขาจึงตั้งถิ่นฐานในรัฐแทสเมเนีย ประเทศออสเตรเลีย ในเดือนพฤศจิกายน พ.ศ. 2506 และได้รับสัญชาติออสเตรเลียในเวลาต่อมา
ส่วนพระชนนีของพระองค์คือเฮนเรียตตา คลาร์ก โดนัลด์สัน (สกุลเดิม: โฮร์น) หรือ เอ็ตตา (Etta) เกิดที่พอร์ตเซตัน ใกล้กับเมืองเอดินบะระ เมื่อวันที่ 12 พฤษภาคม พ.ศ. 2485 เธอทำงานเป็นรองตัวแทนแผนกในมหาวิทยาลัยแทสเมเนีย เอ็ตตาเสียชีวิตด้วยโรคหัวใจ เมื่อวันที่ 20 พฤศจิกายน พ.ศ. 2540
หลังการเสียชีวิตของภรรยา ศาสตราจารย์ ดร. จอห์น โดนัลด์สันจึงสมรสใหม่กับสตรีนักแต่งหนังสือและนิยายชาวอังกฤษ ชื่อ ซูซาน เอลิซาเบท โดนัลด์สัน (สกุลเดิม: ฮอร์วูด) เธอเกิดที่ออกซฟอร์ด เป็นนักเขียนนิยายในนามปากกา ซูซาน มูดี (Susan Moody) หลังจากการแต่งงานเธอจึงเป็นแม่เลี้ยงของเจ้าหญิงแมรี เธอได้สอนวิชาการเขียนในมหาวิทยาลัยโคเปนเฮเกน เธอเองได้อาศัยที่อาฮุส เมื่อจอห์น โดนัลด์สันสอนตามมหาวิทยาลัยในเดนมาร์ก
เจ้าหญิงแมรี มกุฎราชกุมารีแห่งเดนมาร์ก ยังมีความสัมพันธ์ที่ดีกับพี่สาวและพี่ชายที่ยังอาศัยอยู่ในรัฐแทสเมเนีย ประเทศออสเตรเลีย โดยพี่สาวคนโต เจน เป็นเภสัชกร และแพทริเซีย เป็นพยาบาล ส่วนพี่ชายของพระองค์ จอห์น สจวต เป็นนักธรณีวิทยา
การศึกษา
มกุฎราชกุมารีแมรี ทรงเข้ารับการศึกษาระดับประถมศึกษาที่โรงเรียนในเมืองเคลียร์เลคซิตี (ปัจจุบันคือเมืองฮูสตัน เทศมณฑลแฮร์ริส รัฐเท็กซัส สหรัฐอเมริกา) เมื่อครั้งที่พระบิดายังทำงานอยู่ที่เมืองนั้น ต่อมาได้มีการย้ายมาศึกษาต่อในเมืองโฮบาร์ต รัฐแทสเมเนีย ออสเตรเลีย ที่โรงเรียนอนุบาลแซนดี, โรงเรียนประถมไวเมียไฮส์ และโรงเรียนมัธยมทารูนา และสองปีสุดท้าย พระองค์ย้ายไปศึกษาต่อที่วิทยาลัยโฮบาร์ตจนจบการศึกษา และเริ่มเข้ารับการศึกษาปริญญาตรีช่วง พ.ศ. 2532–2537 จนสำเร็จการศึกษาสาขาพาณิชย์และกฎหมายจากมหาวิทยาลัยแทสเมเนีย และช่วง พ.ศ. 2537–2539 ทรงเข้าร่วมโครงการบัณฑิตศึกษา และผ่านการรับรองในการโฆษณาจากสหพันธ์การโฆษณาของออสเตรเลีย และการตลาดทางตรงออสเตรเลียจากสมาคมการตลาดโดยตรง
พระองค์รับสั่งภาษาอังกฤษเป็นภาษาแม่ และภาษาเดนมาร์กเป็นภาษาที่สอง ส่วนภาษาฝรั่งเศสนั้น พระองค์ได้ศึกษามาบ้างขณะที่ยังเรียนในระดับมัธยมศึกษา ทั้งนี้ใน พ.ศ. 2545 พระองค์เคยสอนภาษาอังกฤษระยะสั้น ๆ ในปารีส
ชีวิตส่วนพระองค์
ในรัฐสภาเดนมาร์ก วันที่ 8 ตุลาคม พ.ศ. 2546 สมเด็จพระราชินีนาถมาร์เกเธทรงอนุญาตการอภิเษกสมรสของมกุฎราชกุมารเฟรเดอริกกับแมรี เอลิซาเบธ โดนัลด์สัน ที่ปรึกษาการตลาดชาวออสเตรเลีย ที่มกุฎราชกุมารทรงพบกับเธอครั้งแรกในงานโอลิมปิกฤดูร้อน 2000 ที่ซิดนีย์ ประเทศออสเตรเลีย การอภิเษกสมรสจัดขึ้นในวันที่ 14 พฤษภาคม พ.ศ. 2547 ณ มหาวิหารโคเปนเฮเกน กรุงโคเปนเฮเกน ประเทศเดนมาร์ก
ในวันที่ 6 สิงหาคม พ.ศ. 2553 สำนักพระราชวังได้ประกาศแถลงการณ์ว่า เจ้าหญิงแมรีทรงพระครรภ์แฝด ในช่วงปลายปีได้มีการเผยแพร่พระฉายาลักษณ์อย่างเป็นทางการที่ฉายพร้อมครอบครัว และมีภาพของพระองค์ที่ทรงพระครรภ์อย่างชัดเจน โดยเจ้าชายและเจ้าหญิงพระองค์น้อยได้ประสูติกาลเมื่อวันที่ 8 มกราคม พ.ศ. 2554 ซึ่งพระองค์รู้สึกประหลาดพระทัยที่ตั้งพระครรภ์ฝาแฝด แต่บางส่วนอ้างว่าพระองค์ทรงต้องการพระโอรสธิดาใช้วิทยาการทางการแพทย์เพื่อให้ตั้งครรภ์แฝดแต่พระองค์ทรงปฏิเสธ เจ้าหญิงแมรีได้เสด็จไปประทับยังโรงพยาบาลเพื่อเตรียมการเพื่อประสูติกาลพระบุตรฝาแฝดในวันที่ 8 มกราคม โดยเจ้าหญิงแมรีได้ให้ประสูติพระโอรสองค์แรก ในเวลา 10.30 นาฬิกาตามเวลาท้องถิ่นของเดนมาร์ก โดยทารกชายองค์นี้มีน้ำหนัก 2.674 กิโลกรัม และส่วนสูง 47 เซนติเมตร โดยเรียกพระนามลำลองว่า เอลวิส ตามนามของเอลวิส เพรสลีย์ เนื่องจากเกิดวันเดียวกับราชาเพลงร็อก ส่วนทารกเพศหญิงได้ประสูติออกมาในเวลา 10.53 นาฬิกา โดยมีน้ำหนัก 2.554 กิโลกรัม และส่วนสูง 46 เซนติเมตร
การเปลี่ยนตามวัย
การเปลี่ยนตามวัย (ageing หรือ aging) เป็นกระบวนการของการมีอายุมากขึ้น
ในมนุษย์ การเปลี่ยนตามวัยแสดงถึงการสะสมการเปลี่ยนแปลงในตัวมนุษย์ตามเวลา ซึ่งรวมถึงการเปลี่ยนแปลงทางกายภาพ จิตใจและสังคม ตัวอย่างเช่น เวลาปฏิกิริยาอาจช้าลงตามเวลา แต่ความรอบรู้ความเป็นไปของโลกและปัญญาอาจขยายมากขึ้น การเปลี่ยนตามวัยเป็นปัจจัยเสี่ยงใหญ่ที่สุดเท่าที่ทราบประการหนึ่งของโรคส่วนใหญ่ในมนุษย์ มีบุคคลเสียชีวิตประมาณ 150,000 คนต่อวันทั่วโลก ซึ่งประมาณสองในสามมีสาเหตุอันเกี่ยวข้องกับอายุ
ซูมือ
ซูมือ (Су́ми, ) เป็นนครในภาคตะวันออกเฉียงเหนือของประเทศยูเครนและเป็นเมืองหลักของแคว้นซูมือ นอกจากนี้ยังเป็นศูนย์กลางการบริหารของเขตซูมือซึ่งอยู่ในแคว้นเดียวกัน ประมาณกันว่าใน ค.ศ. 2021 นครนี้มีประชากร 259,660 คน
พระครูนิมิตรพุทธิสาร (โอน ฐิตปัญโญ)
ประวัติ
หลวงพ่อโอน ท่านเกิดเมื่อเดือนอ้าย ปี พ.ศ. 2450 ที่บ้านโคกเดื่อ อำเภอไพศาลี จังหวัดนครสวรรค์ โยมบิดา ชื่อ นายจันทร์ โยมมารดา ชื่อ นางจัด เป็นชาวนามาแต่บรรพบุรุษ หลวงพ่อโอน ท่านได้มีโอกาสเข้าอุปสมบทเป็นพระภิกษุในพระพุทธศาสนาเมื่อปี 2471 ที่วัดโคกเดื่อ อันเป็นวัดบ้านเกิดของท่านเอง โดยมี พระครูนิวาสธรรมขันธ์ (เดิม พุทฺธสโร) เป็นพระอุปัชฌาย์ พระใบฏีกาโหมด วัดโคกเดื่อ เป็นพระกรรมวาจาจารย์ และ พระอธิการล่าง วัดโคกมะขวิด เป็นพระอนุสาวนาจารย์ ในสมัยยังหนุ่มนั้น หลวงพ่อโอน ท่านมักชอบผจญภัยไปในที่ต่าง ๆ เพราะชีวิตของท่านชอบเดินทาง และชอบที่จะไปศึกษาวิชาอาคมจากอาจารย์ต่าง ๆ ทั้งที่ฆราวาส และบรรพชิต หลวงพ่อโอน ท่านเป็นพระอาจารย์ที่ชอบในการเล่าเรียน และค้นคว้าตามตำราต่าง ๆ ที่มีอยู่ในตู้หนังสือภายในวัด ซึ่งถ้าหากอ่านติดขัดไม่เข้าใจสิ่งใด ท่านก็จะเรียนถามกับพระอุปัชาฌย์ของท่าน คือ หลวงพ่อเดิม ทุกครั้งไป หลวงพ่อเดิม ได้เห็นแววความตั้งใจจริง และสนใจในวิชาอาคมต่าง ๆ ของหลวงพ่อโอน ท่านจึงมีเมตตาให้ หลวงพ่อโอน ได้เรียนวิชาต่าง ๆ กับท่านอย่างใกล้ชิด การเรียนวิชาอาคม และการปฏิบัติธรรมของ หลวงพ่อโอน ได้กระทำพร้อม ๆ กัน คือท่านจะเน้นถึงการปฏิบัติมากกว่าอย่างอื่น เพราะการปฏิบัติกรรมฐานนั้นเป็นสิ่งที่สำคัญมาก ซึ่งถ้าหากกระทำไปจนสมาธิแน่วแน่แล้วจะเล่าเรียนอะไรก็ได้ผลทั้งนั้น กล่าวกันว่า หลวงพ่อโอน ท่านมีใจใฝ่ในการทำสมาธิอย่างมั่นคงจนกระทั่งเพื่อน ๆ สหธรรมมิกด้วยกัน ต้องยอมแพ้ เนื่องจากท่านเป็นนักปฏิบัติจริง ๆ ซึ่งจะเห็นได้จากวิชาอาคมของท่านนั้น เป็นที่ยอมรับของศิษย์ และประชาชนโดยทั่วไปอย่างกว้างขวาง แม้แต่ หลวงพ่อเดิม ผู้เป็นอาจารย์ยังออกปากชมเชยถึงความตั้งใจในการเรียนว่าเป็นผู้ขยันเกิน กว่าคนอื่น ๆ ที่เคยพบมา วิชาอาคมขลังนอกจาก หลวงพ่อโอน ท่านจะมีความตั้งใจศึกษาคันถธุระ ซึ่งหมายถึงการศึกษาเล่าเรียนปริยัติ และวิปัสสนาธุระ อันหมายถึงธุระในการปฏับัติสมถะ และวิปัสสนาแล้ว หลวงพ่อโอน ท่านยังสนใจศึกษาในด้านวิชาพุทธาคมอีกด้วย หลวงพ่อโอน ท่านได้รับการถ่ายทอดวิชาอาคมจาก หลวงพ่อเดิม ผู้เป็นอาจารย์จนมีความชำนาญคล่องแคล่ว เป็นที่ไว้วางใจดีแล้ว หลวงพ่อเดิม ก็มักจะมอบหมายให้ท่านได้รับทำหน้าที่ในด้านนี้แทนอยู่เสมอๆ ซึ่งในเวลาต่อมา หลวงพ่อเดิม ท่านเห็นว่า หลวงพ่อโอน ท่านมีความสามารถดีแล้ว ท่านจึงมอบหมายให้ หลวงพ่อโอน เป็นผู้กระทำการแทนท่านทุกอย่าง หลวงพ่อโอน ท่านได้มรณภาพลงเมื่อวันที่ 24 มีนาคม พ.ศ. 2532 สิริอายุได้ 82 ปี
ฟุลเลอร์ตัน (รัฐแคลิฟอร์เนีย)
ฟุลเลอร์ตัน (Fullerton) เป็นเมืองที่ตั้งอยู่ทางตอนเหนือของ‎เทศมณฑลออเรนจ์ รัฐแคลิฟอร์เนีย สหรัฐ จากการสำรวจสำมะโนประชากรปี 2020 เมืองนี้มีประชากรทั้งหมด 143,617 คน
ฟุลเลอร์ตันก่อตั้งขึ้นในปี ค.ศ. 1887 ในอดีตเคยเป็นศูนย์กลางด้านเกษตรกรรม โดยเฉพาะอย่างยิ่งสวน ส้มวาเลนเซียและพืชตระกูลส้ม อื่น ๆ การสกัดปิโตรเลียม การขนส่ง และการผลิต เมืองเป็นที่ตั้งของสถาบันการศึกษาระดับสูงหลายแห่ง เช่น มหาวิทยาลัยแคลิฟอร์เนียสเตต วิทยาเขตฟุลเลอร์ตัน และวิทยาลัยฟุลเลอร์ตัน ตั้งแต่กลางคริสต์ทศวรรษที่ 1940 ถึงปลายคริสต์ทศวรรษที่ 1990 ฟุลเลอร์ตันเป็นที่ตั้งของฐานอุตสาหกรรมขนาดใหญ่ทางด้านการบิน และอวกาศ กระป๋อง ผลิตผลิตภัณฑ์กระดาษ และถือเป็นแหล่งกำเนิดของกีตาร์ไฟฟ้า
สจวร์ต ดาวนิง
แหล่งข้อมูลอื่น
1984
Causal layered analysis
Causal Layered Analysis (CLA) - เป็นวิธีการมองอนาคตที่สามารถนำไปใช้ได้ในหลายสถานการณ์ โดยเฉพาะอย่างยิ่งในการวางแผนด้วยภาพอนาคต (scenarios) วิธีการนี้อาศัยหลักการที่ว่า การพิจารณาประเด็นในเรื่องต่าง ๆ มักจะได้รับอิทธิพลอย่างสูงจากวิถีทางที่เราเข้าใจเรื่องนั้นๆ อิทธิพลที่ว่านี้จึงเป็นข้อจำกัดที่ไปกำหนดกรอบของความเปลี่ยนแปลงที่น่าจะเกิดขึ้นได้
CLA แบ่งออกเป็นสี่ระดับ คือ
ความยากของ CLA อยู่ที่การดำเนินการวิจัยที่ต้องเคลื่อนขึ้นลงชั้นการวิเคราะห์ที่ลึกต่าง ๆ กันเหล่านี้ เพื่อให้เกิดการทำความเข้าใจที่ครอบคลุมในหลายระดับที่แตกต่างกัน
ปรมาจารย์รัก สูตรพิสดาร
ปรมาจารย์รัก สูตรพิสดาร (The Love Guru) เป็นภาพยนตร์ชื่อดังของอเมริกัน ซึ่งกล่าวถึงเด็กชาวอเมริกันคนหนึ่งซึ่งถูกทิ้งในประเทศอินเดีย และก็ได้พวก ฤๅษีและกูรูทั้งหลายดูแลจนเติบใหญ่ จนเขาย้ายกลับมายังอเมริกา เพื่อรับปรึกษาเรื่องความรักให้กลับคนในอเมริกา ภาพยนตร์เรื่องนี้นำแสดงโดย ไมค์ เมเยอร์ส เจสสิก้า อัลบ้า เวิร์น ทรอยเออร์ เบน คิงสลีย์ สตีเฟ่น อัลเบิร์ต และ มนู นารายัณ
ละอองลอย
ละอองลอย หรือ แอโรซอล (aerosol) คือ ของผสมประเภทคอลลอยด์ที่ประกอบด้วยอนุภาคของแข็งหรือของเหลวที่เป็นละอองฟุ้งกระจายในอากาศหรือในก๊าซอื่น (มักเรียกละอองอนุภาคของแข็งว่า ฝุ่น หรือ ฝุ่นละออง) อนุภาคเหล่านี้ลอยในอากาศในลักษณะกึ่งสารละลายและกึ่งสารแขวนลอย เช่นเดียวกับคอลลอยด์ชนิดอื่น ๆ ระยะแรกหมายความเฉพาะอนุภาคของแข็งที่กระจายในก๊าซ แต่ปัจจุบันรวมถึงหยดละอองของเหลวหรือทั้งคู่ที่กระจายในก๊าซ
สุริยุปราคา 8 เมษายน พ.ศ. 2195
สุริยุปราคาเต็มดวงเกิดขึ้นในวันที่ 8 เมษายน พ.ศ. 2195 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ในแหล่งข้อมูลร่วมสมัยของบริติช วันที่ของสุริยุปราคาถูกบันทึกไว้ในรายการว่าเป็นวันที่ 29 มีนาคม ค.ศ. 1652 ตามวันที่แบบเก่าของเกรทบริเตน ซึ่งยังไม่ได้รับเอาปฏิทินเกรโกเรียนมาใช้ในเวลานั้น นักเขียนในศตวรรษที่ 19 ได้ปรับวันที่ไปเป็นวันที่ 24 มีนาคม ค.ศ. 1652 เพื่อให้ตรงกับวันจันทร์ แนวของคราสพาดผ่านสหราชอาณาจักร และชายฝั่งด้านตะวันตกของประเทศนอร์เวย์
การสังเกต
ดร.จอห์น เวเบิร์ตได้สังเกตสุริยคราสครั้งนี้จากเมืองแคริกเฟอร์กัสบนเกาะไอร์แลนด์ โดยบันทึกข้อความไว้เป็นภาษาละตินว่า:
เนื่องจากอุปราคาครั้งนี้เกิดขึ้นในวันจันทร์ ทำให้วันนั้นกลายเป็นที่รู้จักในฐานะวันจันทร์มืด
อุปราคาที่เกี่ยวข้อง
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 133
วัดโปรดเกศเชษฐาราม
ประวัติ
วัดสร้างเมื่อ พ.ศ. 2365 ในสมัยรัชกาลที่ 2 ผู้สร้างวัดนี้คือ พระยาเพชรพิไชย (เกตุ) ต้นสกุล เกตุทัต ซึ่งเป็นบุตรของพระยาเพชรพิไชย (หง) ต้นสกุล หงสกุล วัดแล้วเสร็จในสมัยรัชกาลที่ 3 ปี พ.ศ. 2368 ได้รับพระราชทานนามภายหลังว่า วัดโปรดเกศเชษฐาราม แต่เดิมชาวบ้านเรียกกันว่า วัดปากคลอง เนื่องจากทางทิศเหนือของวัด มีคลองเล็ก ๆ คลองหนึ่งชื่อ คลองทองเมือง ปากคลองอยู่ทางคลองลัดหลวง ต่อมาพระยาเพชรพิไชย (หนู) บุตรพระยาเพชรพิไชย (เกศ) ได้มาบูรณะใหญ่ เช่น เขียนลายบนเพดานพระวิหารและพระอุโบสถ ย้ายประตูพระวิหาร สร้างเขื่อนรอบสระ
ในปี พ.ศ. 2542 มีการบูรณะวัดครั้งใหญ่เกิดขึ้นก็เนื่องมาจากพระอุโบสถได้ชำรุดทรุดโทรมลงไปมากโดยเฉพาะส่วนของโครงสร้างภายในพระอุโบสถทางวัด มีศาสตราจารย์ ดร. สิปปนนท์ เกตุทัต ซึ่งเป็นทายาทสืบตระกูลของผู้สร้างวัดแห่งนี้ เป็นประธานกรรมการ และได้ขอกองอนุรักษ์โบราณสถาน กรมศิลปากร เป็นผู้ออกแบบการบูรณะในด้านวิศวกรรมโครงสร้างและในด้านอนุรักษ์ศิลปะให้คงอยู่ในสภาพเดิมมากที่สุด
วัดโปรดเกศเชษฐารามได้รับพระราชทานเป็นพระอารามหลวงเมื่อไร ไม่มีหลักฐาน แต่ได้รับพระราชทานวิสุงคามสีมาเมื่อ พ.ศ. 2368
อาคารอาสนะ
สิ่งก่อสร้างเดิม คือ พระอุโบสถ พระวิหาร ศาลาการเปรียญ พระเจดีย์ทรงลังกา 2 องค์ หอระฆัง พระมณฑป  สร้างเสนาสนะที่อยู่อาศัยของสงฆ์ 3 คณะ
พระอุโบสถ ก่ออิฐถือปูน ไม่มีช่อฟ้าใบระกา หน้าบันมีศิลปะปูนปั้นลายเครือเถา ประดับเครื่องลายคราม ภายในประดับด้วยภาพวาดศิลปะแบบตะวันตก ฝีมือของขรัวอินโข่ง พระประธานภายในพระอุโบสถ คือ พระพุทธชินนาถศาสดา เป็นพระพุทธรูปปางมารวิชัย รัชกาลที่ 9 เป็นผู้พระราชทานนาม ส่วนพระวิหารมีลักษณะการก่อสร้างและสถาปัตยกรรมเช่นเดียวกับพระอุโบสถ มีจิตรกรรมฝาผนังเช่นเดียวกัน ภายในมีพระพุทธไสยาสน์ เป็นพระพุทธรูปปูนปั้นลงรักปิดทอง ยาวตลอดจากพระรัศมีถึงพระบาท 16 วา 2 ศอก ไม่ปรากฏนามผู้สร้าง
พระมณฑปตั้งอยู่กลางน้ำ เป็นพระมหามณฑปเจดีย์ย่อมุมไม้ 20 ประดับด้วยกระเบื้องเคลือบดอกบัว 9 ชั้น ภายในประดิษฐานพระพุทธรูปปางมารวิชัยขัดสมาธิเพชร ทำด้วยศิลาแลงมีรอยพระพุทธบาทจำลองสร้างด้วยศิลาแลง ฐานรอบนอกประดับด้วยหินอ่อน กลีบบัวสลักด้วยศิลาแลงลงรักปิดทองลายฝ่าพระพุทธบาทประดับด้วยมุก เป็นรูปพรหมและรูปต่าง ๆ
วัดมีเก๋งจีน ตั้งอยู่รอบพระอุโบสถและวิหาร รวม 7 หลัง มีพระปรางค์ 4 องค์
เทศบาลตำบลหัวไทร
เทศบาลตำบลหัวไทร ปัจจุบันเทศบาลตำบลหัวไทร ตั้งอยู่ในพื้นที่บางส่วนของ หมู่ที่ 1, หมู่ที่ 8 ตำบลหัวไทร และหมู่ที่ 3, หมู่ที่ 7 ตำบลหน้าสตน อำเภอหัวไทร จังหวัดนครศรีธรรมราช มีพื้นที่รับผิดชอบประมาณ 1.8 ตารางกิโลเมตร
วัดโปรดเกศเชษฐาราม
จิตรกรรมฝาผนังที่ซ่อนไว้
ในการบูรณะปี พ.ศ. 2542 ในการสกัดอิฐที่อยู่เต็มช่องซุ้ม ได้พบจิตรกรรมสีฝุ่นเทมเพอรา (Tempera) ประกอบกับมีการปิดทองประดับ เป็นรูปพระพุทธสาวิกานั่งพนมมือ และบนผนังด้านในตรงกับพระประธานเป็นภาพพระอัครสาวกและพระอัครสาวิกายืนพนมมือ มีความสมบูรณ์ของภาพถึง 60% หลังจากนั้นได้สกัดผนังปูนด้านหลังองค์พระประธาน ก็พบจิตรกรรมที่ถูกซ่อนไว้อีก และในบางส่วนมีการหลุดลอกของสีอยู่บ้าง เป็นจิตรกรรมภาพเขียนทั้งหมดเหมือนกับผนังทั้ง 3 ด้านที่ผ่านมา มีอยู่ 4 ซุ้มที่เป็นภาพประติมากรรมในรูปแบบที่เรียกกันว่าภาพนูนสูง (High relief) เป็นรูปพระพุทธสาวกยืนพนมมือผินหน้าไปหาพระประธานประกอบกับระบายสีฝุ่นในลักษณะของเทคนิคการเขียนสีภาพปูนเปียก
เทศบาลตำบลหัวไทร
ประวัติ
เทศบาลตำบลหัวไทร ได้รับการยกฐานะเป็นเทศบาล เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาลตำบล พ.ศ. 2542 ประกาศในราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 มีพื้นที่ 1.64 ตารางกิโลเมตร เปลี่ยนแปลงเขตเทศบาล ครั้งที่ 1 พ.ศ. 2542 ตามหนังสือจังหวัดนครศรีธรรมราช ด่วนมาก ที่ นศ 0018 / 35156 ลงวันที่ 7 ตุลาคม 2543 เนื้อที่ทั้งหมดประมาณ 1.8 ตารางกิโลเมตร
วัดโปรดเกศเชษฐาราม
จิตรกรรมฝาผนังที่ซ่อนไว้
อีกซุ้มตรงกลางหลังพระประธานเป็นภาพเขียนสีรูปดอกไม้ร่วง ภาพเขียนเชื่อว่าเป็นฝีมือชั้นครูในสมัยกรุงรัตนโกสินทร์ตอนต้น อย่าง ขรัวอินโข่ง
เทศบาลตำบลหัวไทร
อาณาเขตติดต่อ
เทศบาลตำบลหัวไทร ตั้งอยู่ทางทิศใต้ของตัวเมืองนครศรีธรรมราช
ชุมชน
เทศบาลตำบลหัวไทรประกอบด้วยชุมชน 7 ชุมชน
วัด
จำนวนวัดในเขตเทศบาลตำบลหัวไทร มีทั้งหมด 1 วัด คือ
จักรพรรดินีมาเรีย เทเรซา
จักรพรรดินีมาเรีย เทเรซา  (Maria Theresia von Österreich, Maria Theresa of Austria; พระนามเต็ม: มาเรีย เทเรเซีย วาร์ลบูก้า อมาเลีย คริสติน่า ฟอน ฮาพส์บวร์ค) หรือ สมเด็จพระราชินีนาถมาเรีย เทเรซา แห่งฮังการีและโบฮีเมีย เป็นผู้ปกครองรัฐราชาธิปไตยฮาพส์บวร์คสตรี "โดยพระราชสิทธิ์อันชอบธรรม" เพียงพระองค์เดียวในประวัติศาสตร์จักรวรรดิโรมันอันศักดิ์สิทธิ์ ภายหลังทรงสถาปนาพระราชสวามีให้ดำรงพระอิสริยยศจักรพรรดิและพระองค์เองทรงดำรงพระอิสริยยศจักรพรรดินี พระอัครมเหสีแห่งโรมันอันศักดิ์สิทธิ์ แต่พระราชอำนาจทั้งหมดอยู่ที่พระองค์เพียงผู้เดียว นอกจากนี้ พระองค์ยังทรงเป็นประมุขแห่งออสเตรีย ฮังการี โบฮีเมีย โครเอเชีย และสลาโวเนีย ถือว่า พระองค์ทรงเป็นหนึ่งในพระประมุขผู้ทรงอำนาจที่สุดในทวีปยุโรปเลยทีเดียว
พระราชประวัติ
จักรพรรดินีมาเรีย เทเรซาเสด็จพระราชสมภพเมื่อวันที่ 13 พฤษภาคม พ.ศ. 2260 เป็นพระราชธิดาพระองค์ใหญ่ในจักรพรรดิคาร์ลที่ 6 แห่งโรมันอันศักดิ์สิทธิ์ และ เจ้าหญิงเอลิซาเบธ คริสตีนแห่งบรันสวิค-วูล์ฟเฟ็นบืทเทล (พระธิดาในดยุกลุดวิก รูดอล์ฟแห่งบรันสวิค-ลืนย์เบิร์ก และเจ้าหญิงคริสตีน หลุยส์แห่งเอิททินเจน-เอิททินเจน) มีพระเชษฐา 1 พระองค์ แต่สิ้นพระชนม์ขณะยังทรงพระเยาว์ และพระขนิษฐาอีก 3 พระองค์ ทั้ง 4 พระองค์ทรงได้รับการศึกษาในราชสำนัก โดยพระราชบิดาทรงให้ครูมาให้การศึกษา โดยพระองค์ทรงเล็งเห็นว่า พระราชธิดาองค์โตพระองค์นี้ จะต้องเป็นองค์พระประมุของค์ต่อไป ซึ่งตามหลักของกฎมณเฑียรบาลเรื่องการสืบราชบัลลังก์นั้น จะให้พระบรมวงศานุวงศ์เพศชายเท่านั้นที่จะอยู่ในลำดับการสืบสันตติวงศ์ได้ แต่พระองค์ทรงไม่มีพระราชโอรสแล้ว พระองค์จึงทรงให้ครูเข้มงวดในเรื่องของการศึกษาของพระราชธิดาองค์โตด้วย
องค์รัชทายาทหญิง
เนื่องจากพระองค์เป็นพระราชธิดาองค์โตของจักรพรรดิแห่งจักรวรรดิโรมันอันศักดิ์สิทธิ์ และเนื่องจากพระราชโอรสพระองค์เดียว อาร์ชดยุกเลโอโปลด์ โยฮันน์ มกุฎราชกุมารได้สิ้นพระชนม์ไปเสียก่อนแล้ว พระราชบิดาจึงโปรดเกล้าฯ ให้มีการเขียนพระราชกฤษฎีกา ค.ศ. 1713 (Pragmatic Sanction of 1713) ซึ่งสามารถให้พระราชธิดาองค์โต สามารถสืบราชบัลลังก์ต่อจากพระราชบิดาได้ ทำให้มีการลงประชามติจากองค์พระประมุขหลายพระองค์ทางยุโรปตอนเหนือ ซึ่งเห็นด้วยกับการออกพระราชกฤษฎีกาของพระองค์ แต่ก็ยังมีผู้ที่ไม่เห็นด้วยและคัดค้านพระองค์ การที่พระองค์ได้ทรงเป็นองค์รัชทายาทหญิงแห่งออสเตรียนั่นเอง เป็นเหตุให้มีการก่อสงครามสืบราชบัลลังก์ออสเตรีย (War of Austrian Succession) ขึ้นในปีพ.ศ. 2283 เนื่องจากมีผู้ไม่เห็นด้วยกับการที่จะให้ผู้หญิงมาสืบราชบัลลังก์แห่งจักรวรรดิที่ยิ่งใหญ่ได้ โดยเฉพาะพระเจ้าฟรีดริชที่ 2 แห่งปรัสเซีย ซึ่งทรงเกรงว่าจะทำให้ระบอบการปกครองสั่นคลอน โดยพระองค์ทรงยื่นข้อเสนอให้กับจักรพรรดิคาร์ลว่า ให้พระราชธิดาอภิเษกสมรสกับพระองค์เสียเอง โดยทรงอ้างว่าจะรักษาความสมดุลของระบอบการปกครองของจักรวรรดิที่ยิ่งใหญ่ได้
จักรพรรดินีมาเรีย เทเรซาทรงริเริ่มช่วยเหลือในการปฏิรูปทางการเงินและการศึกษา อีกทั้งทรงช่วยเหลือทางด้านการค้าขายทางธุรกิจ การพัฒนาการเกษตรกรรม และการจัดการทางการทหาร พระองค์ทรงจัดตั้งกองทัพขึ้นใหม่ เนื่องจากออสเตรียยังมีความขัดแย้งกับปรัสเซีย กษัตริย์แห่งปรัสเซียยังทรงต่อต้านออสเตรียที่มีองค์พระประมุขหญิง จักรวรรดิโรมันอันศักดิ์สิทธิ์จึงได้ต่อสู้กับราชอาณาจักรปรัสเซีย เป็นเหตุให้มีการต่อสู้ในสงครามเจ็ดปี ซึ่งอยู่ในระหว่างปี พ.ศ. 2299 ถึง พ.ศ. 2306 และสงครามสืบราชบัลลังก์บาวาเรีย (War of Bavarian Succession)
ช่วงต้นรัชกาล
จักรพรรดิคาร์ล พระราชบิดามิได้พระราชทานการศึกษาเรื่องรัฐศาสตร์ให้แก่เจ้าหญิงมาเรีย ทำให้เจ้าหญิงทรงเรียนรู้ด้วยพระองค์เอง ซึ่งก่อนสิ้นรัชกาลของพระราชบิดา 2 ปี การทหารและกลาโหมของประเทศได้อ่อนแอลงมาก ซึ่งหลังจากจักรพรรดิเสด็จสวรรคตแล้ว เจ้าหญิงก็ได้ทรงเข้าพิธีเถลิงวัลย์ราชสมบัติเป็นสมเด็จพระราชินีนาถแห่งฮังการี ณ มหาวิหารเซนต์ มาร์ติน เมืองปอลโซนี (ปัจจุบันคือกรุงบราติสลาวา เมืองหลวงของประเทศสโลวาเกีย) พิธีเถลิงถวัลย์ราชสมบัติมีขึ้นเมื่อวันที่ 25 มิถุนายน พ.ศ. 2284
สงครามสืบราชบัลลังก์ออสเตรียยังคงมีอยู่เรื่อยมา เพราะเนื่องจากพระเจ้าฟรีดริชที่ 2 แห่งปรัสเซียได้ทรงนำกองทัพรุกรานหวังจะยึดครองไซลีเซีย ขณะที่บาวาเรีย และฝรั่งเศสได้ร่วมกันรุกรานดินแดนทางตะวันตกของออสเตรีย เพราะเนื่องจากปรัสเซียได้ให้บาวาเรียกับฝรั่งเศสรุกรานออสเตรีย พระเจ้าฟรีดริชจึงได้พระสมญานามว่า เฟรเดอริกมหาราช (Frederick The Great) พระองค์จึงเป็นศัตรูตัวฉกาจของจักรพรรดินี อย่างไรก็ตาม พระองค์ก็ทรงเพ่งจุดเด่นไปยังนโยบายทางการเมืองทั้งภายในและภายนอกเพื่อการต่อสู้กับปรัสเซีย เป็นเหตุให้ออสเตรียชนะสงครามในที่สุด ปรัสเซียก็ได้รับความพ่ายแพ้ไป อีกทั้งกษัตริย์แห่งปรัสเซียก็ทรงยอมรับพระองค์ในฐานะองค์พระประมุขหญิงแห่งอาณาจักรที่ยิ่งใหญ่ ทำให้จักรวรรดิโรมันอันศักดิ์สิทธิ์ได้แผ่นดินคืน หลังจากที่เคยถูกยึดไป และได้มีการทำสนธิสัญญาอิกส์-ลา-ชาแปลล์ ฉบับที่ 2 พ.ศ. 2291 โดยผลของสนธิสัญญาฉบับดังกล่าว มีผลให้ฝรั่งเศสได้ให้ดินแดนออสเตรีย-เนเธอร์แลนด์ และเพื่อเป็นการแลกเปลี่ยน จักรพรรดินีทรงยกดินแดนปาร์มา ปิอาเซนซ่า และกูแอสตาลล่าให้กับเจ้าฟ้าชายเฟลิปเป้แห่งสเปน (ซึ่งภายหลังได้รับการสถาปนาเป็นองค์พระประมุขแห่งปาร์มา)
หลังจากที่พ่ายแพ้จากสงครามซิลิเซียครั้งที่ 1 และ 2 พระองค์ก็ทรงริเริ่มที่จะปฏิรูปอาณาจักรของพระองค์ให้ทันสมัย โดยทรงได้รับคำแนะนำและความช่วยเหลือจากฟรีดริช วิลเฮล์ม ฟอน ฮอว์กวิทซ์ สมุหนายกแห่งสภาจักรวรรดิ อย่างไรก็ตาม การพ่ายแพ้สงครามซิลิเซียได้ทำให้พระองค์ทรงมีกำลังพระทัยน้อยลง ที่จะเป็นองค์พระประมุขที่ดีได้ พระองค์ทรงเพิ่มจำนวนกำลังทหารและกองทัพถึง 200 เปอร์เซ็นต์ และทรงเพิ่มค่าภาษีเพื่อที่จะได้สร้างความมั่นใจของระบอบการเมืองการปกครอง และรัฐบาลที่มั่นคงของจักรวรรดิ นอกจากนี้ พระองค์ยังทรงรวมอำนาจของรัฐบาลมายังจุดศูนย์กลาง โดยทรงรวมระบอบสมุหนายกของออสเตรีย และโบฮีเมียซึ่งเคยถูกแบ่งแยก มารวมไว้ที่สำนักบริหารระบอบการปกครอง โดยก่อนที่จะเกิดการเปลี่ยนแปลงดังกล่าวนี้ พระองค์ได้ทรงเปลี่ยนแปลงศาลสูงสุด เพื่อมีหน้าที่ดูแลความยุติธรรมในระบอบเศรษฐกิจและการเมืองการปกครองของจักรวรรดิ
ในฐานะที่พระองค์ทรงเป็นคริตศาสนิกชนนิกายโรมันคาทอลิก ซึ่งเป็นนิกายประจำราชวงศ์ พระองค์จึงทรงเคร่งครัดในเรื่องของศาสนาเป็นอย่างมาก ซึ่งในขณะยังทรงพระเยาว์นั้นทรงได้รับการศึกษาในเรื่องของศาสนา ณ มหาวิหารมาเรียเซลล์ เมืองมาเรียเซลล์ ประเทศออสเตรีย พระองค์ทรงมีแนวคิดอนุรักษนิยม อีกทั้งทัศนคติที่ไม่ทรงยอมรับความคิดเห็นที่แตกต่าง กล่าวคือ พระองค์ไม่ทรงยอมรับการนับถือนิกายแตกต่างจากพระองค์ ในปีพ.ศ. 2284 พระองค์ทรงขับไล่ชาวยิว ออกจากเมืองปราก ระบอบการเมืองการปกครองของพระองค์ ทำให้มีการอภิปรายไม่ไว้วางใจจากราชอาณาจักรบริเตนใหญ่ ที่พระองค์ทรงมีส่วนพิจารณาการก่อตั้งนิกายเชิร์ชออฟอิงแลนด์ (Church of England) โดยพระองค์มีพระดำริถึงการมีความเป็นนอกศาสนา
พระองค์ได้ทรงตัดบริเตนใหญ่จากการเป็นพันธมิตร โดยทรงได้รับคำแนะนำจากสมุหนายกรัฐบุรุษเว็นเซล แอนตัน ฟอน คอว์นิทซ์ และหันไปจับมือเป็นพันธมิตรกับจักรวรรดิรัสเซีย และฝรั่งเศส พระองค์ทรงก่อตั้งสถานศึกษากรมทหารเทเรเซียน (Theresian Military Academy; อักษรย่อ MilAk) เมื่อปี พ.ศ. 2295 และต่อมาในปี พ.ศ. 2297 ได้ทรงก่อตั้งวิทยาลัยวิทยาศาตร์อุตสาหกรรมขึ้น และยังมีพระราชดำริให้ใช้งบประมาณในการก่อตั้งคณะเภสัชศาสตร์ มหาวิทยาลัยเวียนนาอีกด้วย
ทั้งหมดที่พระองค์ได้ทรงกระทำนี้ ได้แสดงให้เห็นว่า พระองค์ทรงเอาพระทัยใส่ในการกลาโหม และการแพทย์ที่จะรักษาทหารที่เจ็บป่วยในการสงคราม ซึ่งต่อมาพระองค์ได้ทรงนำกองทัพไปรบกับปรัสเซียอีกครั้งในปี พ.ศ. 2299 เหตุสงครามนี้ เกิดจากการที่พระเจ้าฟรีดริชทรงรุกรานซัคเซิน ซึ่งเป็นหนึ่งในพันธมิตรของออสเตรีย ซึ่งการก่อสงครามนี้เอง ทำให้นำไปสู่สงครามเจ็ดปี (Seven Years’ War) เมื่อสงครามเสร็จสิ้นในปีพ.ศ. 2306 จักรพรรดินีทรงลงพระนามในสนธิสัญญาฮิวเบอร์ตัสบูร์ก (Treaty of Hubertusburg) โดยให้ปรัสเซียได้ปกครองดินแดนส่วนใหญ่ของซิลิเซีย หลังจากที่จักรพรรดิฟรันซ์ พระราชสวามีเสด็จสวรรคต พระองค์ก็ได้ทรงเฉลิมพระองค์ไว้ทุกข์ตลอด 15 ปีต่อมา โดยในระหว่างไว้ทุกข์นั้น พระองค์ก็มิได้ทรงละจากการเมืองการปกครอง พระองค์ทรงวางแผนที่จะยึดแผ่นดินซิลิเซียคืน โดยพระองค์ทรงให้คำแนะนำแก่จักรพรรดิโยเซฟ พระราชโอรสองค์โตที่ได้ครองราชย์ต่อจากพระราชบิดา โดยพระองค์ทรงให้ความมีอำนาจจำกัดของพระราชโอรส ในฐานะที่พระองค์ทรงเป็นจักรพรรดินี พระพันปีหลวง พระองค์ทรงเห็นว่า พระราชโอรสของพระองค์ทรงหลงใหลในพระราชอำนาจมากเกินไป พระองค์ไม่ทรงเห็นด้วยกับสิ่งต่างๆ ที่พระราชโอรสทรงกระทำ แต่ทรงเห็นด้วยกับการแบ่งแยกโปแลนด์ครั้งที่ 1 (First Partition of Poland) เมื่อปีพ.ศ. 2315 ซึ่งเป็นเหตุการณ์สำคัญทางการเมืองของยุโรปของคริสต์ศตวรรษที่ 18
อภิเษกสมรส
พระองค์ทรงอภิเษกสมรสกับดยุกฟรันซ์ที่ 3 สเตฟานแห่งลอแรน ซึ่งเป็นองค์พระประมุขแห่งลอแรน เมื่อวันที่ 12 กุมภาพันธ์ พ.ศ. 2279 ซึ่งขณะนั้น มีพระชนมายุเพียง 15พรรษา หลังจากการอภิเษกสมรสของทั้ง 2 พระองค์ ได้มีการก่อตั้งราชสกุลใหม่ขึ้นว่า ราชสกุลฮาพส์บวร์ค-ลอแรน โดยจักรพรรดินีทรงอยู่ในราชวงศ์ฮาพส์บวร์ค และดยุกฟรันซ์ทรงอยู่ในราชวงศ์ลอแรน พระราชบุตรของพระองค์จะดำรงในราชสกุลนี้ และยังมีพระบรมวงศานุวงศ์ดำรงอยู่ในราชสกุลนี้จวบจนถึงปัจจุบัน
หลังจากอภิเษกสมรสแล้วองค์จักรพรรดินีมีพระบรมราชโองการสถาปนาดยุกฟรันซ์ สเตฟาน พระราชสวามีขึ้นเป็นจักรพรรดิโรมันอันศักดิ์สิทธิ์ แต่พระราชอำนาจทั้งหมดจะอยู่ที่พระองค์แต่เพียงผู้เดียว ในฐานะที่ทรงเป็นจักรพรรดินี และสมเด็จพระราชินีนาถ
ทั้ง 2 พระองค์มีพระราชโอรส 5 พระองค์ และพระราชธิดา 11 พระองค์ รวมพระราชบุตรทั้งหมดถึง 16 พระองค์ ดังนี้
หลังจากที่จักรพรรดิฟรันซ์ที่ 1 เสด็จสวรรคต จักรพรรดิโยเซฟ พระราชโอรสองค์โต ได้ทรงสืบราชสมบัติต่อจากพระราชบิดา แต่พระราชอำนาจส่วนใหญ่ก็ยังคงอยู่ที่จักรพรรดินีเช่นเดิม ส่วนพระองค์เอง ก็ทรงได้รับการสถาปนาเป็นจักรพรรดินี พระพันปีหลวง (The Dowager Empress, The Empress Mother)
ช่วงปลายรัชกาล
ช่วงปลายรัชกาลของพระองค์ พระองค์มีพระราชโองการให้ปฏิรูปกฎหมายใหม่ เป็นกฎหมายระบอบเผด็จการทางการเมือง ทำให้ระบอบเศรษฐกิจของจักรวรรดิมีความมั่นคง หลังจากที่สูญเสียดินแดนซิลิเซียให้กับปรัสเซีย
ในปีพ.ศ. 2314 พระองค์ และจักรพรรดิโยเซฟ พระราชโอรส ทรงประกาศแจกจ่ายแรงงานโรบ๊อท พาเท็นท์ (Robot Patent) โดยทรงวางระเบียบควบคุมรายจ่ายของแรงงานของจักรวรรดิทั้งหมด ซึ่งเป็นครั้งแรกในประวัติศาสตร์ของออสเตรีย นอกจากนี้ พระองค์ยังทรงช่วยเหลือทางด้านการศึกษาทั่วทั้งจักรวรรดิ โดยในปีพ.ศ. 2315 ทรงก่อตั้งราชวิทยาลัยวิทยาศาสตร์และวรรณคดี (Imperial and Royal Acedemy of Science and Literature) ทำให้ประชาชนได้รับการศึกษาอย่างทั่วถึง นอกจากนี้ พระองค์ยังทรงอุปถัมภ์ประชาชนที่ยากไร้ โดยเฉพาะกรุงเวียนนา พระองค์ทรงเป็นแรงหนุนให้ประชาชนที่ยากไร้ ได้มีอนาคตที่ดี ทำให้ประชาชนสำนึกในพระมหากรุณาธิคุณ ในฐานะที่พระองค์ทรงเป็นจักรพรรดินี พระราชชนนีพันปีหลวง
สวรรคต
จักรพรรดินีมาเรีย เทเรซา พระราชชนนีพันปีหลวงแห่งจักรวรรดิโรมันอันศักดิ์สิทธิ์ เสด็จสวรรคตเมื่อวันที่ 27 กันยายน พ.ศ. 2323 สิริพระชันษาได้ 63 พรรษา พระองค์ทรงเป็นองค์พระประมุขหญิงพระองค์เดียวในราชวงศ์ฮาพส์บวร์ค ในรอบ 650 ปี ถือได้ว่า ทรงเป็นหนึ่งในพระประมุขผู้ทรงอำนาจที่สุดในทวีปยุโรป พระบรมศพของพระองค์ถูกนำไปฝังเคียงข้างจักรพรรดิพระราชสวามี ณ วิหารฮาพส์บวร์ค (The Imperial Crypt) กรุงเวียนนา
โดยหลังจากที่พระองค์เสด็จสวรรคตแล้ว พระราชโอรสองค์โต จักรพรรดิโยเซฟ ก็ได้ทรงสืบราชสมบัติต่อจากพระราชมารดา และเถลิงวัลยาชสมบัติเป็น พระมหากษัตริย์แห่งฮังการี โบฮีเมีย โครเอเชีย และสลาโวเนีย
พระราชอิสริยยศ
ภาษาเยอรมัน: Maria Theresia von Gottes Gnaden Heilige Römische Kaiserinwitwe, Königin zu Ungarn, Böhmen, Dalmatien, Kroatien, Slavonien, Gallizien, Lodomerien, usw., Erzherzogin zu Österreich, Herzogin zu Burgund, zu Steyer, zu Kärnten und zu Crain, Großfürstin zu Siebenbürgen, Markgräfin zu Mähren, Herzogin zu Braband, zu Limburg, zu Luxemburg und zu Geldern, zu Württemberg, zu Ober- und Nieder-Schlesien, zu Milan, zu Mantua, zu Parma, zu Piacenza, zu Guastala, zu Auschwitz und Zator, Fürstin zu Schwaben, gefürstete Gräfin zu Habsburg, zu Flandern, zu Tirol, zu Hennegau, zu Kyburg, zu Görz und zu Gradisca, Markgräfin des Heiligen Römischen Reiches, zu Burgau, zu Ober- und Nieder-Lausitz, Gräfin zu Namur, Frau auf der Windischen Mark und zu Mecheln, Herzoginwitwe zu Lothringen und Baar, Großherzoginwitwe zu Toskana.
12 อาณาจักรเทพยุทธ์
12 อาณาจักรเทพยุทธ์ เป็นนวนิยายขายดีเรื่องหนึ่งของประเทศญี่ปุ่น ประพันธ์โดย ฟุยุมิ โอโนะ วาดภาพประกอบโดยอากิฮิโระ ยามาดะ เรื่องราวของเด็กสาวชาวญี่ปุ่นที่ถูกพาตัวเข้าไปยังต่างโลก ซึ่งมีลักษณะคล้ายกับประเทศจีนในสมัยโบราณ ได้ถูกสร้างเป็นอนิเมะ ในปีพ.ศ. 2545 ออกอากาศทางสถานี NHK ที่ประเทศญี่ปุ่น
ผู้เขียนเคยให้สัมภาษณ์ว่า แรงบัลดาลใจหลักๆในการเขียนนิยายเรื่องนี้มาจากเรื่องตำนานวีรบุรุษแห่งกาแล็กซี โอโนะต้องการสร้าง "ไรน์ฮาร์ดที่ไม่ตาย"
ในประเทศไทย 12 อาณาจักรเทพยุทธ์ ฉบับนิยาย ได้ลิขสิทธิ์และจัดพิมพ์เป็นภาคภาษาไทยโดย บริษัท สยามอินเตอร์มัลติมีเดีย จำกัด (มหาชน) แปลโดย โสภณ พุทธานันท์ ส่วนฉบับอนิเมะ เคยออกอากาศทาง ยูบีซีคิดส์ ช่อง 26 (ปัจจุบันคือ ยูบีซีสปาร์ค ช่อง 28) ทางสถานีโทรทัศน์เคเบิล ยูบีซี เมื่อปี พ.ศ. 2546-2547
นิยาย
ปัจจุบันตีพิมพ์ออกมาแล้ว 9 ภาค รวมทั้งหมด 16 เล่ม โดยสำนักพิมพ์โคดันฉะ ยกเว้นภาค Mashō no Ko และ Shirogane no oka, Kuro no tsuki ที่ตีพิมพ์โดยสำนักพิมพ์ชินโจฉะ
อนิเมะ
ออกอากาศทางสถานี NHK ที่ประเทศญี่ปุ่น ตั้งแต่วันที่ 9 เมษายน ค.ศ. 2002 ถึง 30 สิงหาคม ค.ศ. 2003 มีความยาวทั้งสิ้น 45 ตอน (แบ่งเป็นภาคแรก 39 ตอน และภาคสอง 6 ตอน) โดยนำเนื้อเรื่องในนวนิยายมาสร้างเพียงแค่ 6 ภาคเท่านั้น ทำให้ในนวนิยายและในอนิเมะมีความต่างกันบ้างพอสมควร ได้แก่
วัดบุคคโล
วัดบุคคโล เป็นวัดราษฎร์ สังกัดคณะสงฆ์มหานิกาย ตั้งอยู่ในแขวงดาวคะนอง เขตธนบุรี กรุงเทพมหานคร บนพื้นที่ 9 ไร่ ริมแม่น้ำเจ้าพระยา
วัดบุคคโลสร้างขึ้นในสมัยกรุงศรีอยุธยาประมาณปี พ.ศ. 2300–2310 ไม่ปรากฏนามผู้สร้างวัด และได้รับพระราชทานวิสุงคามสีมาในปี พ.ศ. 2320 ได้รับการบูรณะปฏิสังขรณ์ครั้งใหญ่ในรัชสมัยรัชกาลที่ 4 โดยเจ้าอุบลวรรณา พระธิดาในพระเจ้ากาวิโลรสสุริยวงศ์ ทรงเรือทอดพระเนตรเห็นวัดบุคคโลทรุดโทรมมาก จึงทรงปฏิสังขรณ์อุโบสถและวิหาร กุฏิสงฆ์ แล้วจึงได้มีการเปลี่ยนชื่อวัดใหม่ เรียกว่า วัดอุบลวัน แต่ชาวบ้านเรียกติดปากว่า วัดบุคคโล
กิจกรรมที่สำคัญของวัด เช่น การบวชเนกขัมมะปฏิบัติธรรมในวันสำคัญทางพระพุทธศาสนา การบวชสามเณรภาคฤดูร้อน การจัดทอดกฐินสามัคคี ฯลฯ
กีฬายกน้ำหนักในโอลิมปิกฤดูร้อน 2000
การแข่งขันกีฬายกน้ำหนักในกีฬาโอลิมปิกฤดูร้อน 2000 จัดการแข่งขันที่ซิดนีย์ ประเทศออสเตรเลีย มีการชิงชัย 15 เหรียญทอง